Z A P I S N I K

45. sjednice Vijeća Mjesnog odbora Studentski grad, održane 18. veljače 2025.
u prostorijama Mjesnog odbora Studentski grad, Ulica Vile Velebita 1a,
s početkom u 19,00 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DEAN MATOVIĆ
1. PETAR DUČKIĆ
1. VJEKOSLAV MADUNIĆ
1. ZORAN PRERADOVIĆ
1. DRAŠKO ŠRAGALJ

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 9 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 44. sjednice, održane 20. siječnja 2024. godine. Vijeće jednoglasno prihvaća tekst zapisnika, bez izmjena.
Na prijedlog predsjednice, Vijeće jednoglasno utvrđuje
DNEVNI RED:

1. Prijedlog za izmještanje stupića na raskrižju XI. Novoselskog odvojka i ulice Klin – donošenje zaključka;
2. Prijedlog građana za proširenje parkirališnih mjesta u Ulici Zvonimira Ljevakovića –donošenje zaključka;
3. Prijedlog za rješavanje problematike remećenja reda i mira u Studentskom gradu –donošenje zaključka;
4. Prijedlog vezano uz otkup zgrade HEP Toplinarstva – donošenje zaključka;
5. Pitanja, prijedlozi i obavijesti. 


Ad. 1) Prijedlog za izmještanje stupića na raskrižju XI. Novoselskog odvojka i ulice Klin

Nakon provedene rasprave, Vijeće jednoglasno donosi

ZAKLJUČAK
o prijedlogu za postavljanje dodatnih zaštitnih stupića u ulici Klin
I. Razmotren je prijedlog za postavljanje dodatnih zaštitnih stupića na raskrižju XI. Novoselskog odvojka i ulice Klin.
II. [bookmark: _GoBack]S obzirom da je na navedenoj lokaciji uz postojeće zaštitne stupiće i dalje moguće nepropisno ostavljanje vozila, čime se blokira preglednost vozačima koji iz XI. Novoselskog odvojka izlaze na ulicu Klin, predlaže se postavljanje dodatnih zaštitnih stupića. 
III. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad. 2) Prijedlog građana za proširenje parkirališnih mjesta u Ulici Zvonimira Ljevakovića

Nakon provedene rasprave, Vijeće jednoglasno donosi 

ZAKLJUČAK
o prijedlogu za proširenje parkirališnih mjesta u Ulici Zvonimira Ljevakovića

I. Razmotren je prijedlog proširenja parkirališnih mjesta u Ulici Zvonimira Ljevakovića.
II. Predlaže se sazivanje terenskog očevida od strane djelatnika Gradskog ureda za mjesnu samoupravu, promet, civilnu zaštitu i sigurnost, kako bi se pronašlo optimalno rješenje problema nedostatka parkirališnih mjesta u navedenoj ulici.
III. Predlaže se da prilikom terenskog očevida djelatnici nadležnog ureda kontaktiraju i na vrijeme obavijeste članove Vijeća Mjesnog odbora Studentski grad o terenskom očevidu, kako bi svi zajedno sudjelovali u očevidu i prijedlogu rješenja problema.


Ad. 3) Prijedlog za rješavanje problematike remećenja reda i mira u Studentskom gradu

Nakon provedene rasprave, Vijeće jednoglasno donosiotku

ZAKLJUČAK
o prijedlogu za rješavanje problematike remećenja reda i mira
u Studentskom gradu

I. Razmotren je prijedlog građana za rješavanje problematike remećenja reda i mira u Studentskom gradu, s obzirom na učestale žalbe građana zbog divljanja mladeži automobilima u kasnim večernjim satima, kao i na učestale pritužbe građana da se policija ne odaziva na njihove pozive i ne izlazi na teren po telefonskim prijavama građana.
II. Predlaže se da djelatnici III. policijske postaje Zagreb - PP Dubrava učestalo obilaze problematične lokacije u Studentskom gradu, a osobito gradsko parkiralište u Koledinečkoj ulici, kako bi se riješio navedeni problem.
III. Ovaj zaključak dostavlja se III. policijskoj postaji Zagreb - PP Dubrava na daljnje postupanje te Ministarstvu unutarnjih poslova Republike Hrvatske.


Ad. 4) Prijedlog vezano uz otkup zgrade HEP Toplinarstva

Nakon provedene rasprave, Vijeće jednoglasno donosi

ZAKLJUČAK
o prijedlogu za otkup zgrade HEP Toplinarstva u Ulici Milovana Gavazzija

I. Razmotren je prijedlog vezano uz otkup zgrade HEP Toplinarstva u Ulici Milovana Gavazzija.
II. Predlaže se da Grad Zagreb otkupi zgradu HEP Toplinarstva s obzirom da se ista ne koristi već nekoliko godina.
III. Predlaže se, nakon otkupa zgrade, prenamjena iste u društveno-kulturni dom ili kao dnevni boravak za osobe s posebnim potrebama, ovisno o potrebnim i mogućim zahvatima na samoj zgradi, odnosno mogućnostima prenamjene.
IV. Ovaj zaključak dostavlja se Vijeću Gradske četvrti Gornja Dubrava na daljnje postupanje, te nakon donošenja zaključka Vijeća, Gradskom uredu za socijalnu zaštitu, zdravstvo, branitelje i osobe s invaliditetom te Centru za kulturno-društveni razvoj Novi prostori kulture, kao potencijalnim partnerima.


Ad. 6) Pitanja, prijedlozi i obavijesti

Nema pitanja ni obavijesti.  

Završeno u 20,00 sati.

KLASA: 024-08/25-003/422
URBROJ: 251-13-11-5/007-25-2
U Zagrebu, 18. veljače 2025.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
